The Monster (Eminem)
"The Monster" (bosanski: Čudovište) jest pjesma američkog hip-hop muzičara Eminema, koju je izdao sa barbadoskom pjevačicom Rihannom. Ova je pjesma na Eminemovom albumu The Marshall Mathers LP 2. Napisali su je Eminem, Jon Bellion i Bebe Rexha, a producent je bio Frequency. "The Monster" označava četvrtu saradnju između Eminema i Rihanne, a prethodne su "Love the Way You Lie" i njen nastavak (2010), te pjesma "Numb" (2012). "The Monster" je izdana 23. oktobra 2013. kao četvrti singl s albuma. U tekstu je predstavljeno Rihannino hvatanje u koštac sa svojim unutrašnjim demonima, dok Eminem razmišlja o negativnim posljedicama svoje slave. "The Monster" je uspjela na top-listama širom svjeta. Pjesma je bila u vrhu top-listi u 12 zemalja, uključujući Australiju, Kanadu, Francusku, Irsku, Novi Zeland, Švicarsku, Ujedinjeno Kraljevstvo i američku listu Billboard Hot 100. Pjesma također označava i prvi Eminemov broj 1 na američkoj listi Hot R&B/Hip-Hop Songs i dospjela je među top 10 u Austriji, Belgiji, Italiji i Španiji.